Enne usklikuks saamist
ei teadnud ma Jumalast ega Jeesusest midagi.
Mind juhatas usu juurde endine koolikaaslane.
Ta võttis minuga internetis ühendust
pärast kümne aastast pausi ning kutsus mind kogudusse.
Mõtlesin, kui kummaline,
et mitmed koolikaaslased on saanud usklikuks.
Mõtlesin, et kaotada polnud mul midagi.
Mu elu ei saanud enam hullemaks minna.
Olin jõudnud kohta, kust polnud enam väljapääsu.
Olukord oli lootusetu.
Läksin kogudusse.
Ma ei saanud millestki aru.
Mu eest palvetati.
Nutsin seal maas ja värisesin ning siis hakkasin äkitselt naerma.
Hiljem öeldi mulle, et Püha Vaim puudutas mind.
Tahtsin seda kogeda taas, sest see oli imeline.
Tundsin end pärast nii hästi, et pidin sinna uuesti minema.
Kui olin käinud paar kuud koguduses kuulamas ja tutvumas,
palvetasin patuse palve ühe vaimuliku järgi korrates.
Mul polnud veel aimu, mida see täpsemalt tähendab,
kuid teadsin, et nüüd olen usklikuks saanud.
Nädal hiljem läksin kogudusse.
Sel ajal olin rahusteid tarbinud ja neist sõltuvuses juba kaks aastat.
Mul olid alati rohud kaasas.
Ükskõik, kuhu läksin, sain paanikahooge.
Rahva seas viibides tekkis mul ärevushäire.
Läksin koguduse koosolekule.
Teenistus oli pikk ja külas oli jutlustaja välismaalt.
Koosoleku ajal tekkisid mul võõrutusnähud.
Kotist rohtu otsides märkasin, et mul pole neid kaasas.
Mõtlesin, et kohe tekib ärevus, siis paanikahoog ja pean lahkuma.
Pidin siiski jääma, sest tol korral oli mul üks uskmatu sõber kaasas.
Ootasin, et tema eest saaks enne palvetatud.
Viisin ta ette, ta eest palvetati.
Ise ootasin eemal,
sest süda peksles ja värisesin, tahtsin kiiresti minema saada.
Mul oli nii halb olla, et ise eestpalvele ei suutnud minna.
Jutlustaja võttis mul kätest kinni, tõmbas mind ette ja palvetas.
Kui ta palvetas,
puudutas Püha Vaim mind nii tugevalt, et kukkusin põrandale.
Olin uimane ega mõistnud toimuvat.
Hiljem, kui läksin koju, märkasin, et mu võõrutusnähud on läinud.
Ma ei teadnud, kas see on võimalik ning kas Jumal saab seda teha.
Ma ei teadnud, et Jumal suudab kõike.
Ma ei teadnud, et Ta suudab selliseid asju teha.
Ma ei uskunud, et see tõepoolest on nii.
Mõtlesin, et kujutan seda ette ja halb enesetunne tuleb tagasi.
Mõtlesin, et võin ju proovida.
Kui seda tegi Jumal, tean, et Jumal on tõesti olemas.
Sellest on üle poole aasta, kui ma pole ühtki tabletti söönud.
Kui olin nädal ilma rohtudeta olnud, siis teadsin, et Jumal on tõeline.
Seda ei saa keegi eitada.
Tõlge: Mare Peterson